అమృత్‌సర్
అమృత్‌సర్ (ఆంగ్లం : అమృత్‌సర్) (పంజాబీ : ਅੰਮ੍ਰਿਤਸਰ ), పంజాబ్ రాష్ట్రంలోని ఒక ప్రముఖ పట్టణం. అమృత్‌సర్ అనగా అమృత-సరస్సు. 2001 గణాంకాల ప్రకారం దీని జనాభా 15 లక్షలు, మరియు అమృత్‌సర్ జిల్లా మొత్తం జనాభా 36.90 లక్షలు.
తరణ్‌తరణ్ సాహెబ్
పంజాబు రాష్ట్ర 24 జిల్లాలలో తరణ్‌తరణ్ సాహెబ్ (పంజాబి : ਤਰਨ ਤਾਰਨ ਜ਼ਿਲਾ) జిల్లా ఒకటి. జిల్లాలో తరణ్ తరణ్ మరియు పట్టి పట్టణాలు ఉన్నాయి. తరణ్ తరణ్ సిఖ్ఖులకు పవిత్రప్రదేశం. 
2006లో గురు అర్జున్ దేవ్ వర్ధంతి సందర్భంగా పంజాబు గత ముఖ్యమంత్రి అమరీందర్ సింగ్ కృషి కారణంగా ఈ జిల్లా అమృత్‌సర్ జిల్లా నుండి కొంతభూభాగం వేరిచేసి ఈ జిల్లా రూపొందించబడింది. పంజాబు రాష్ట్రం లోని 19వ జిల్లాగా అవతరించింది. జిల్లాలో 3 తాలూకాలు ( పట్టి, ఖాదూర్ సాహిబ్ మరియు తరణ్ తరణ్) ఉన్నాయి. జిల్లా యంత్రాంగం పోలీస్ సూపరిండెంటు, అడిషనల్ డిస్ట్రిక్ అండ్ సెషంస్ జడ్జ్, ది చీఫ్ జ్యుడీషియల్ మెగిస్ట్రేట్, సివిల్ సర్జన్, డిస్ట్రిక్ ఎజ్యుకేషనల్ ఆఫీసర్, ఇంప్రూవ్‌మెంటు ట్రస్ట్ మరియు మునిసిపల్ కౌంసిల్ సహకారంతో డెఫ్యూటీ కమీషనర్ ఆధ్వర్యంలో నిర్వహించబడుతుంది.